Gautrain tref manGautrain ŉ Man is in ŉ kritieke toestand nadat hy en ŉ ander man Dinsdag ongemagtigde toegang tot die spoorlyn tussen die Pretoria en Hatfield-Gautrainstasies bekom het en hy deur ŉ sneltrein getref is. Errol Braithwaite, woordvoerder van die Gautrain-bedryfsmaatskappy Bombela, het Dinsdag aan Maroela Media gesê treindienste gaan voort tussen die twee stasies, maar dat vertragings verwag kan word, aangesien die polisie op die toneel is. Die twee mans het na bewering van die polisie of veiligheidswagte gevlug en op die treinspoor beland. Die beseerde man is na ŉ nabygeleë hospitaal geneem. Dit is nog nie duidelik waar die ander man hom bevind nie.